Mindre kattedyr

Se fylogeni og inndeling!

Mindre kattedyr (Felinae) er en underfamilie i kattefamilien (Felidae), som med unntak av gepard og puma består av fysisk små og mellomstore kattedyr. Ellers består også kattefamilien av gruppen med store kattedyr (Pantherinae). Felinae består av mer enn 30 nålevende arter, fordelt i 7 grupper (slektslinjer).

Taksonomi 
Det eldste kjente medlemmet av Felinae er den gaupelignende småkatten †Pristifelis attica. Den for lengst utdødde arten oppsto trolig i sen miocen, altså for omkring 9 millioner år siden. Arten ble opprinnelig klassifisert i slekten Felis, men ble flyttet til Pristifelis av Salesa et al. (2012).

Da Johnson et al. (2006) reviderte kattefamilien ble den delt inn i åtte slektslinjer, som reflekteres i fylogenien under. Linjene er i sin helhet tatt til etterretning av fagmiljøet. Den gamle inndelingen er derfor i ferd med å bli faset ut.

I ettertid har dessuten International Commission on Zoological Nomenclature bestemt at tamkatten skal håndteres som et selvstendig takson, jamfør det vitenskapelige navnet Felis catus. Tamkattlinjen teller derfor nå sju arter.

Biologi 
De fleste kattedyrene i denne gruppen er små til mellomstore mesopredatorer, med unntak av de store toppkonsumentene puma og gepard. Alle artene har 19 kromosompar, bortsett fra artene i ozelotlinjen, som kun har 18 kromosompar. Ingen arter kan brøle.

Fylogeni 
Kattenes fylogeni etter Johnson et al. (2006).

Inndeling 
Listen nedenfor følger IUCN/SSC Cat Specialist Group (2017), men den er ikke nødvendigvis komplett, siden det er oppdaget flere ny arter i tiden fra 2017 og framover. Jaguarundi var tidligere klassifisert i sin egen slekt, Herpailurus, men arten er blitt flyttet til slekten Puma etter 2017.

 Felidae, kattefamilien
 Felinae, mindre kattedyr
 baykattlinjen
 Catopuma
 C. temminckii, asiagullkatt
 C. badia, baykatt
 Pardofelis
 P. marmorata, marmorkatt (marmorleopard)
 karakallinjen
 Caracal, ørkengauper
 C. aurata, afrikagullkatt
 C. caracal, karakal (ørkengaupe)
 Leptailurus
 L. serval, serval
 ozelotlinjen
 Leopardus, amerikanske flekkede småkatter
 L. pardalis, ozelot
 L. wiedii, margaykatt 
 L. jacobita, fjellkatt (andeskatt)
 L. guigna, kodkodkatt (guignakatt)
 L. geoffroyi. nattkatt (geoffroys katt)
 L. tigrinus, nordlig tigerkatt
 L. guttulus, sørlig tigerkatt
 L. colocola, pampaskatt
 gaupelinjen
 Lynx (ekte gauper) 
 L. lynx, gaupe
 L. pardinus, pantergaupe
 L. canadensis, kanadisk gaupe
 L. rufus, rødgaupe
 pumalinjen
 Puma (pumaer)
 P. concolor, puma (cougar, fjelløve)'
 P. yagouaroundi, jaguarundi (oterkatt)
 Acinonyx
 A. jubatus, gepard
 leopardkattlinjen
 Prionailurus, asiatiske flekkede småkatter
 P. bengalensis, leopardkatt
 P. javanensis, sundaleopardkatt
 P. viverrinus, fiskerkatt
 P. planiceps, flathodekatt
 P. rubiginosus, rustflekkatt
 Otocolobus
 O. manul, pallaskatt
 tamkattlinjen
 Felis, småkatter
 F. nigripes, svartfotkatt
 F. chaus, jungelkatt
 F. margarita, sandkatt
 F. bieti, kinesisk fjellkatt
 F. silvestris, europeisk villkatt
 F. lybica, afrikansk villkatt
 F. catus, tamkatt

Referanser

Eksterne lenker 
 

 
Pattedyr formelt beskrevet i 1817
Dyr formelt beskrevet av Johann Gotthelf Fischer von Waldheim